Modeļorganisms

Modeļorganisms bioloģijā ir suga, kas kalpo kā pamats eksperimentāliem pētījumiem par dažādiem bioloģiskiem procesiem ar mērķi, ka iegūtās zināšanas būs attiecināmas arī uz citām sugām, tai skaitā tādām, kas ir evolucionāri attīstītākas.  Modeļorganismi tiek izmantoti dažādu iemeslu dēļ, kā piemēram, lai pētītu slimības gadījumos, kuros kā pētījumu objektu izmantot cilvēkus būtu neētiski, dārgi vai pārāk laikietilpīgi.

Modeļorganismi visbiežāk par tādiem kļūst, pateicoties spējai tajos viegli ieviest un novērot ģenētiskas izmaiņas, to īsajam dzīves ciklam un vienkāršiem pavairošanas apstākļiem. Tāds ir, piemēram, klasiskais augu valsts modeļorganisms tāla sīkplikstiņš Arabidopsis thaliana. Tas ir diploīds pašapputes augs, kas ļauj no viena indivīda iegūt tūkstošiem sēklu, turklāt, salīdzinot ar citiem ziedaugiem, tam ir relatīvi īss dzīves cikls – aptuveni 8 nedēļas. To ir viegli transformēt, vienkārši apsmidzinot ziedus ar baktērijām, kas satur interesējošo gēnu plazmīdā, un pēc tam atlasot transgēna klātbūtni nākamajā paaudzē. A. thaliana ir kalpojis par pamatu dažādiem atklājumiem augu bioloģijā, piemēram, augu imūnsistēmas, gēnu ekspresijas regulācijas, abiotiskā stresa atbildes un fitohormonu signālceļu izpētei.

Kad 1978. gadā tika publicēts veiksmīgs Saccharomyces cerevisiae transformācijas protokols, izmantojot zarnu nūjiņu replicētu plazmīdu, šis raugs ātri kļuva par populārāko eikariotisko vienšūnas modeli.

Lielākā daļa no Cilvēka genoma projekta ietvaros sekvencētajiem organismiem bija klasiskie modeļorganismi, piemēram, 1996. gadā sekvencētais pirmais eikariots maizes raugs Saccharomyces cerevisiae, 1998. gadā sekvencētais apaļtārps Caenorhabditis elegans, kā arī 2000. gadā sekvencētie augļmuša Drosophila melanogaster un tāla sīkplikstiņš Arabidopsis thaliana. Zinātniekiem informācija par modeļorganismu genoma sekvencēm, gēnu atrašanās vietām genomā un to funkcijām pieejama dažādās datubāzēs.

 Populārāko modeļorganismu saraksts 
Zemāk uzskaitīti daži no populārākajiem modeļorganismiem un mērķi, kādiem tos pielieto.
ModeļorganismsNosaukums latviskiNeformāla klasifikācijaPielietojumiProkariotiEscherichia coliZarnu nūjiņaBaktērijaStaphylococcus aureusZeltainais stafilokoksBaktērijaPseudomonas aeruginosaBaktērijaAntibiotiku rezistences pētījumi, bioplēvju pētījumiVienšūnas eikariotiSaccharomyces cerevisiaeMaizes raugs jeb alus raugsRaugsŠūnu dalīšanās, novecošanaSchizosaccharomyces pombeRaugsŠūnas cikla pētījumiCandida albicansRaugsAugiArabidopsis thalianaTāla sīkplikstiņšZiedaugsAugu cilmes šūnu pētījumi, augu reakcija uz gaismu DzīvniekiCaenorhabditis elegansApaļtārpsDrosophila melanogasterAugļmušaKukainisEmbrioloģija, attīstības bioloģijaDanio rerioZebrzivsZivsMus musculusMājas peleZīdītājsRattus norvegicusPelēkā žurkaZīdītājsXenopus laevisĀfrikas piešu vardeAbinieks

 Ārējās saites 

 Saccharomyces Genome Database Saccharomyces cerevisiae datubāze (angliski)
 PomBase  Schizosaccharomyces pombe datubāze (angliski)
 EcoCyc Escherichia coli datubāze (angliski)
 FlyBase Drosophila melanogaster datubāze (angliski)
 Mouse Genome Informatics Mus musculus datubāze (angliski)
 The Arabidopsis Information Resource (TAIR) Arabidopsis thaliana datubāze (angliski)

 Atsauces 

Kategorija:Bioloģija